INTLANGANISO YOMANYANO.

E Bayi ngomhla we 4th July 1883, bekuko intlanganiso yomnyaka “ Yomanyano.” Pambi kokuba singene kuyo ingxelo yale ntlanganiso, soke senze incazo yokubonisa into oluyiyo olu “ Manyano.”

Igama lolu Manyano ngokwama Ngesi yi “ *South African Aborigines Association.”* Yintlanganiso emiselwe ukuba ibe liziko lokuxoxa *zonke* izinto zokunyusa uhlanga. Nokuba zeze *Mfundo,* nokuba zeze *Ngqeqesho,* nokuba zezo *Laulo,* nokuba zezamatuba empumelelo, “ nokuba zeze mihlaba (ukubandeza igada lobawo ngokutenga amatuba kulemihla mibi.) Amasiko, imikwa, nazo zonke izinto zenveli ekubonakalayo ukuba ziyi ntintelo ekuhlumeni kohlanga ziya kuxoxwa kuyo le Mbumba.

Zopuma kuyo le mbumba izicelo ezibeka e Botwe, nemitandazo yokutandazela inkululo yenkosana ezemka nemisinga yemfazwe. Koti ukuqutywa kwezi zinto zimiselwe i Committee zazo, ukuze zibe nokuqutywa ngenyameko. Yobako i Committee yemfundo, neye miteto yolaulo, neyokwalusa amalungelo e Locations, neyo kugqala amalungelo aba voti *committee to attend to the Registration of voters.)* Yobako i Committee enkulu ye ntlanganiso yomnyaka eziyakupakela kuyo zonke ezinye imicimbi, ukuze ilungiselwe intlanganiso yomnyaka. Koti emizini yonke kwa kumiswa le Mbumba, kuyilwe i Committee zokukangela imicimbi efanele ukungeniswa entlanganiswem yomnyaka. Le yomnyaka ayikuma ndaweni nye, yoti ngomnye umnyaka ibe se Bayi, kanti ngomnye yoba se Cradock, e Grahamstown. e Qonce njalo njalo! Abo iya kungabiko kubo botumela abatunywa babo (Delegates) bokubavela indaba, nokuba yimilomo yabo. Sizama isiqalo somcimbi onje ke ngayo le Mbumba. Sisiva ngendlebe ngati ziko intlanganiso eziyelene nale yetu. Asizidelile, ukuba ziquba lomcimbi wetu sobamkela abatunywa bazo, kanjako imicimbi etunyelwa zizo kuti soyixoxa. Noko ke asiyiboni into exakayo ukuba zingangeni zonke pantsi kweli gama le *Nzala* (aborigines) yeli lizwe ngokwe mvelo.

Iko kanjako nale ibifudula ibizwa ngokuba yeyo Titshala, namhla kutiwa yi *“Native Educational. Association”* Mkulu umsebenzi wayo, unjalo nje ufana nentlaka yeliso ngobu delicate (au! lindixakile elo esi Xoseni. Kuko abati ke nayo leyo inokuwuquba lomsebenzi wale yetu siyiva singayivisisi londawo. Ngani? 1. Lentlanganiso yobangenisa engozini o Titshala, kuba boxakwa bakungena kweze lizwe. 2. O dade boxakwa kwakungenwa kwezo Laulo. 3. Umongameli ngumlungu, woxakwa kwakutetwa ngo Langalibalele, no Gonye, no Matanzima 4. Isingesi sowaxaka amaqaba ohlanga. 5. U Dr. Dale worazula izivato zake ambate intlakantlaka ahlale elu tutwini ukuba usapo Iwake lupumile emadlelweni amnandi emicimbi yemfundo, selu penu-penuka ematambekeni, nase mazeni agqumayo e *Politics.* Le yetu yoba likuselo kuzo i Teachers, kuba zoxoxa, xivote, zingaveliswa amagama azo kupele kwimicimbi yemfundo. Ngokunjalo no Wauchope abafo be *Civil Service* bokuselwa kwayiyo.

I President—u Mr. S. P. Sihlali wasitabata isihlalo ngo 8 p.m. Wenza ingxelo eyabonisa ukuba amalungu e Mbumba e Graaff Reinet akwi 140. Waka wafumana incwadi ezivela pesheya kwe Nciba zikwa takazelela le Mbumba. E Graaff Reinet ngumxube kunye naba kumsha isi Bulu, londawo ibanga ukuba imicimbi ingaqubeki kaku- hle, kufuneke i toliki. Yobuye ifunelwe ituba londawo.

Kwatunyelwa isicelo kwi Municipality sokuba kunge kutotywa imali yeziza e Lokeshoni, lomali yi 6s. ngenyanga eyi £3 12s ngonyaka. I Roma ayakiwanga ngamhlamnye, ngoko msani ukutyafa. Imali yokungena i Rafu yi 6d., umnikelo wenyanga yi 3d. ezi 3s. ngonyaka.—

U Mr. Wauchope i Chairman ye Committee yendlu enkulu, neye sebe lase Bayi wabulela amazwi e President, wabulela nokubona abantu abavela kwindawo ezikude beze ngomcimbi we mbumba. E Bayi inani lamalungu likufupi ekulwini.—Imicimbi eke yaxoxwa emikulu. 1. Ngowo kugxotwa kwe Location. 2. Ngowemiteto ye Municipality emana isenza imigibe yokubambisa izidenge zakowetu, ngakumbi umteto wokuzituma (26th Municipal Regulation under sect 4 of the Municipal Bye Laws) ekusaza kutunyelwa isicelo ngawo kwi Town Council, nakwi Chamber of Commerce. 3. Yimizamo namatuba okunceda izipatamandla ekuncipiseni izipitipiti, nemiqomboti pakati komzi. 4. Ngowo kumiswa kwe nkati, nezicelo ezabekiswa kwi Licensing Board. Nengqibo (Resolutions) ezitile ezatu

nyelwa kwi Town Council malunga ne ngqakaqa.

Isicelo malunga nomzi lo, sabalwa satunyelwa ngo John Mackay, Esq., M.L.A. umhlobo wetu. U Rev. Mr. Mzamo umqubi wemitandazo (Chaplain) akadinwa, akatyafi ekulweni idabi elipakati kokwazi nobudenge, izwi lake aliteta futi xa akutaza umhlambi, lokuti—“ Amalungelo ohlanga ayasetyenzelwa, akawi njenge mana yase ntlango,” aselede amila kuti.

U Mr. Thomas Mzozoiana i Secretary ye sebe lase Colesberg.—Amalungu e Colesberg akwi 60. Kuseko ubu- denge kuma lunga namasiko okuqutywa kwemicimbi ye Society, noko sisamana situndeza. Saka sahlangana no Mr. Scanlen i Premier wasamkela ngovuyo. Safunda ipepa (address) waza wabulela ngetuba la'le Mbumba wati, ingaba lilungelo elikulu ukuba siyihambise ngobulumko. Wazipaula kanjako indawo esazikankanyayo encokweni wati wozikankanya ku Mr. Sauer.

I Chaplain u Rev. Mr. Mzamo—wesuka wamkelwa kukubetwa kwezandla—wati;—He ! Nxatshoke nto zako­wetu, yavela into ekade ifuneka—kade sikala emiqolombeni njengo Eliya sisiti yo ! ipelile eya kowetu—Au! kanti kuhleliwenje kuseko isisalela sosapo Iwe ngcitakalo. Ndoti ndakubonga niti wenzanina umfundisi. Make nditi jwaxe noko ndibonge umfo ka Citashe u Wauchope.

Ntondini yakwa Silwangangubo

Yakwa Mgwiyakazi

Yakwa Ngcoko

Yakwa Sipunzi ndakoyika Mavumb’ encuka.

Ungadinwa kwedini ukulwela uhlanga.

Pambili mabandla aso Colesberg. Ndiyavuya ukuva uku- ba amabunzi ake aqubana no Sikanelenu.—He! Yimbumba ke lonto, ngomso soyikupa indodana iye kanye pakati e Parlamente—He yopuma kuyo le Mbumba! (Hear hear.) Wati propose u Mr. Momoti, waqokelwa ngu Mr. Wauchope “ Ukuba luluvo Iwale ntlanganiso ukuba umsebenzi wokunonelela amalungelo ohlanga ungahamba kalula ngapezulu xa zite zadibana zamanywa le nale ye N. E. As­sociation nezinye ezingaba ziko.” Kwavunyelwana kwafakwa nesihlomelo sokuba lengqibo itunyelwe ke kwi Secretary ye N. E. A.

U Mr. Wauchope, eqokelwa ngu Mr. Mzozoiana wati propose “ Ukuba ekubeni izizwe zakwa Xosa zitshabalala luselo lotywala bo Mlungu, i Rulumente ifanele ukumisa umteto ofana nowase Natal wokuba kungatengiswa ngotywala obunxilisayo kumntu ontsundu.” Kwavunyelwana. U Mr. Wauchope eqokelwa ngu Mr. Mzamo wati propose “ Ukuba kutunyelwe isicelo e Parlamente sokuba kumiswe umteto wokuvalwa kwe nkanti kuye wonke umntu ontsundu.” Kwavunyelwana emva kwe ngxoxo.

U Mr. Mzozoiana wati propose waqokelwa ngu Mr. Philip Job, “ Ukuba siyicasile indawo eyacelwa ngama Bulu, yokunika igunya kwi Field Cornets lokuba zimantyi zokugweba amatyala ezicaka.” Yaxoxwa lendawo, besiti abanye ngamabongo ama Bulu angasokuza avunyelwe ngu Rulumente. Wati umngenisi wayo lengxoxo, bona ngapa e Colesberg bayawoyika ama Bulu kuba ngo Bawo. Kwavunyelwana.

Wati propose u Mr. Wauchope wasekelwa ngu Mr. N. Gwantsa “ Ukuba luluvo Iwale ntlanganiso ukuba umda waba kufaneleyo ukuvota (Franchise) mawume kulendawo ukuyo, ungenyuswa ukuze abantsundu bahlale benalo ilungelo lokuba zi Voters.” Kwavunyelwana. Wati propose u Mr. Wauchope ukuba ezi ngqibo zine zakupela maze zitunyelwe ku John Mackay, Esq. e Parlamente. Kwavunyelwana.

U Mr. Mzozoiana wati yinina lento asuke alihlute igama letu amana esiti singo Kafile, eze ati wona angama Afri­kander, kanti elo kanye ligama letu. Yile yetu i Afri­kander Bond ! Leyo yabo yi Boeren Bond or yi Paupers’ Band, kuba bafika selimi kakade eli lase Africa.

Kwagqitywa ekubeni intlanganiso yomnyaka ezayo iya kuba se Cradock ngo January 1884.

Joseph Ngaba.

Sec. pro. tem.

E-Somerset West, kufupi ne Kapa, invumo ebisendlwini etile ipele maputuputu, ngo 11 July. Zisavuma intlabeli ibonakele indlu selisitsha. Bapuma nge festile abanye akuko wenzakeleyo kodwa.